സമ്ബദ്സമൃദ്ധിയുടെ പ്രതീക്ഷയേകി ആരവങ്ങളില്ലാതെ ചിങ്ങപ്പുലരി കോട്ടയം: കോവിഡ് രണ്ടാം തരംഗത്തിന്റെ ആശങ്കകള്ക്കിടെ ഐശ്വര്യത്തിന്റെയും സമ്ബദ്സമൃദ്ധിയുടെയും പ്രതീക്ഷയേകി പുതിയൊരു ചിങ്ങപ്പിറവി. ലോക്ഡൗണ് ഇളവുകള് ഏറെയുണ്ടെങ്കിലും ഉത്സവത്തിന്റെ ആരവമില്ലാതെയാണു ചിങ്ങപ്പിറവി. സാധാരണയുണ്ടാകാറുള്ള കര്ഷക ദിനാചരണങ്ങള് പോലും ഇത്തവണ കുറവാണ്. ആശങ്കകള്ക്കിടയിലും തിരുവോണത്തിലേക്കുള്ള ദിവസങ്ങള് അടുക്കുന്നതിന്റെ സന്തോഷം ഏവരിലും പ്രകടമാണ്. ഓണവുമായി ബന്ധപ്പെട്ട ആഘോഷപരിപാടികള് ഭൂരിഭാഗവും ഇത്തവണ കോവിഡ് സാഹചര്യത്തില് റദ്ദാക്കിയിരുന്നു.ഓണത്തോടനുബന്ധിച്ചുള്ള ഓണം ഫെയറുകളും കുറവാണ്. ചിങ്ങപ്പുലരി പ്രമാണിച്ച് ക്ഷേത്രങ്ങളില് പ്രത്യേക പൂജകള് നടക്കുമെങ്കിലും ആളുകളുടെ എണ്ണത്തില് ക്രമീകരണം നടത്തിയിട്ടുണ്ട്. തിരുവോണത്തിനു മുന്നോടിയായുള്ള ഉത്രാടപ്പാച്ചിലും ഇത്തവണ ആളു കുറയാനാണു സാധ്യത. ഓണത്തോടനുബന്ധിച്ചു നടത്താറുള്ള അത്തപ്പൂക്കള മത്സരം, മാവേലി വേഷമീടല്, പായസ മഹോത്സവം, ഓണാഘോഷ പരിപാടികള് എന്നിവയ്ക്കെല്ലാം ഇത്തവണ മാറ്റു കുറവാണ്. കാര്ഷിക വര്ഷാരംഭമായ ഇന്നു കര്ഷകരും ഏറെ പ്രതീക്ഷയോടെയാണു കാണുന്നത്. മുന് വര്ഷങ്ങളില് വെള്ളപ്പൊക്കത്തിനും കനത്ത ഴയ്ക്കും ശേഷമുള്ള ദിനങ്ങളിലായിരുന്നു ഓണം. എന്നാല്, ഇത്തവണ വെള്ളപ്പൊക്കവും മഴയും കാര്യമായ ആഘാതമുണ്ടാക്കിയില്ലെന്നതിന്റെ സന്തോഷത്തിലാണു കര്ഷകര്.